armvectores/hy_wikipedia_2023 huggingface dataset:
Արևելյան Եվրոպան խորհրդային վերակառուցման շրջանում

Արևելյան Եվրոպան խորհրդային վերակառուցման շրջանում՝ Խորհրդային միության վերակառուցումն անդրադարձավ Արևելյան Եվրոպայի սոցիալիստական երկրների զարգացման վրա։ Միխայիլ Գորբաչովի հռչակած նոր քաղաքական մտածողության կարևոր տարրերից էր սոցիալիստական երկրների հետ ԽՍՀՄ-ի հարաբերությունների վերանայումը։ Սոցիալիստական ճամբարի փոխարեն սկսեց կիրառվել սոցիալիստական համագործակցություն անվանումը 1985 թվականին Գորբաչովը առաջադրեց սոցիալիստական միասնացման նոր մոտեցումներ, որոնք առաջ քաշվեցին Գորբաչովյան բարեփոխումներ անվամբ, որի մեջ բացի եվրոպական երկրների հետ համագործակցության դաշինքը պարունակում էր նաև ներքին խնդիրներ։ ԽՍՀՄ-ը պատրաստ էր հրաժարվելու «ավագ եղբոր» դերից։ Իսկ սոցիալիստական երկրների միջև ԽՍՀՄ-ի կազմի մեջ մտնող երկրների միջև հարաբերությունները պետք է հիմնվեին և՛ փոխօգնության, և՛ փոխշահավետության վրա։

1986 թվականին այդ սկզբունքները հաստատվեցին սոցիալիստական համագործակցության անդամ երկրների կողմից, սակայն, երկար ժամանակ չանցած այդ ծրագրի իրագործումը ձախողվեց։ ԽՍՀՄ անդամ երկրներից շատերը ձգտում էին կրճատելու սեփական ռազմական ծախսերը, ապրանքափոխանակումը կատարել համաշխարհային գներով, սակայն պահպանվում էր խորհրդային էժան հումքի և էներգակիրների մատակարարումը։ Վերոնշյալ բարեփոխումները ի կատար չածվեցին, ԽՍՀՄ երկրների միասնական չլինելու պատճառով։ Մի շարք երկրներում ԽՍՀՄ-ի նոր կուրսը բացասաբար ընդունվեց, քանզի հարվածում էր սոցիալիստական երկրների քաղաքական-կուսակցական ղեկավարության շահերին։ Գերմանիայի Ժողովրդավարական Հանրապետության առաջնորդ Էրիխ Հոնեկերը նշել է․ «Եթե ձեր հարևանն իր տանը փոխում է պաստառները, ապա չի նշանակում, որ դուք էլ ձեր տանը պարտադիր պետք է վերանորոգում սկսեք»։
Հակառակ դրան Հունգարիայում, Լեհաստանում և Հարավսլավիայում խորհրդային վերակառուցումը խթանեց բարեփոխումների իրագործումը։ Սկզբում այդ բարեփոխումները ընթանում էին վերակառուցման և սոցիալիզմի նորացման կարգախոսների ներքո։ Որոշ ժամանակ անց պարզ դարձավ, որ գոյություն ունեցող հասարակական-քաղաքական և տնտեսական համակարգի բարեփոխումն անհնար է։
Եվրոպական երկրների մեծ մասում դեռևս 1970-ական թվականների վերջերին և 1980-ական թվականների սկզբներին ի հայտ էին եկել ընդդիմադիր կազմակերպություններ ու շարժումներ, որոնց գործունեությունը հետագայում պաշտոնապես արգելվել էր։ Դրանցում էական դեր էր խաղում փոփոխություններ պահանջող և ազատականորեն տրամադրված մտավորականությունը։ Չեխոսլովակիայում գործել էր «Խարտիա-77»-ը, Լեհաստանում՝ «Սոլիդարնոստը» («Համերաշխություն»), Բուլղարիայում՝ «Էկոլոգիստները» և այլն։ Նրանք իրենց աջակցությունը հայտնեցին Գորբաչովին, քանի որ պարզ էր, որ առանց ԽՍՀՄ-ում արմատական վերափոխումների անհնարին էր նաև վերափոխումների իրագործումը Արևելյան Եվրոպայում։ Արևելյան Եվրոպայի ցանկացած երկրներում բարեփոխումների իրագործման փորձերը ուղղակի կճնշվեին այնպես, ինչպես դա արդեն արվել էր Հունգարիայում և Չեխոսլովակիայում։
Արևելյան Եվրոպայի կազմի մեջ ներկայումս մտնում է 9 պետություն.


== Աղբյուր ==
Համաշխարհային պատմություն 12. Հումանիտար հոսք
Հեղինակ՝ Վ. Պետրոսյան, Ա. Նազարյան, Ռ. Սաֆրաստյան
Աստերոիդների ցանկ (167601-167700)

Աստերոիդների ցանկ (167501-167600)  • Աստերոիդների ցանկ  • Աստերոիդների ցանկ (167701-167800)
 Աստերոիդների ցանկ (167501-167600)  • Աստերոիդների ցանկ  • Աստերոիդների ցանկ (167701-167800)
Նիրմալա Սիտհարաման

Նիրմալա Սիտհարաման (անգլ.՝ Nirmala Sitharaman, թամիլերեն՝ நிர்மலா சீதாராமன், օգոստոսի 18, 1959(1959-08-18), Մադուրայ, Madras State, Հնդկաստան), հնդիկ քաղաքական գործիչ, 2019 թվականից զբաղեցնում է Հնդկաստանի ֆինանսների նախարարի պաշտոնը։ Հնդկաստանի երկպալատ խորհրդարանի վերին պալատի անդամ է։ Ավելի վաղ զբաղեցրել է Հնդկաստանի պաշտպանության նախարարի պաշտոնը` այդպես դառնալով երկրում երկրորդ կինը, որը զբաղեցրել է այդ պաշտոնը։


== Կրթություն ==
Նիրմալա Սիտհարաման ծնվել է հնդկական Մադուրայ քաղաքում, միջին դասի ընտանիքում։ 1980 թվականին Seethalakshmi Ramaswami ուսումնարանում տնտեսագիտության ոլորտում բակալավրի աստիճան է ստացել, իսկ 1984 թվականին` տնտեսագիտության ոլորտում բակալավրի աստիճան ստացել է Դելիի Ջավախարլալա Ներու համալսարանում։


== Քաղաքական կարիերա ==
2006 թվականին եղել է Բխարատիյա ջանատա կուսակցության անդամ, իսկ 2010 թվականին նշանակվել է դրա մամուլի քարտուղար։ 2014 թվականին վարչապետ Նարենդրա Մոդիի մոտ ընդունվել է որպես փոխվարչապետ։ Իսկ 2014 թվականին ընտրվել է որպես Հնդկաստանի երկպալատ խորհրդարանի վերին պալատի անդամ։ 2016 թվականին խորհրդարանական վերին պալատի ընտրություններում եղել է «Բախարտիյա ջանատա» կուսակցության 12 թեկնածուներից մեկը և հաջող պահպանել է իր տեղը։ 2017 թվականի սեպտեմբերի 3-ին նշանակվել է Հնդկաստանի պաշտպանության նախարարը` այդպիսով դառնալով երկրում երկրորդ կինը Ինդիրա Գանդիից հետո, որը զբաղեցրել է այդ պաշտոնը։
2019 թվականի մայիսի 31-ին նշանակվել է ֆինանսների և կորպորատիվ աշխատանքների նախարար։ Եղել է երկրում առաջին կինը, որը զբաղեցրել է ֆինանսների նախարարի պաշտոնը։ 2019 թվականին Հնդկաստանի խորհրդարանում ներկայացրել է իր առաջին ֆինանսական ծրագիրը։ Կորոնավիրուսի համաճարակի ժամանակ նշանակվել է տնտեսական հակազդեցության խմբի ղեկավարը։


== Քաղաքականությունից դուրս կարիերա ==
Նիրմալա Սիտխարամանն վաճառողուհի է աշխատել Լոնդոնի Habitat տան դեկորների խանութում։ Մեծ Բրիտանիա այցելության ժամանակ PricewaterhouseCoopers-ում աշխատել է որպես գլխավոր մենեջեր, այնուհետև որոշ ժամանակ աշատել է BBC World Service-ում։
2017 թվականին եղել է Կանանց գործերի ազգային հանձնաժողովի անդամ։


== Մրցանակներ ==
2019 թվականին Սիտխարաման Ջավախարլալա Ներու համալսարանի կողմից արժանացել է «Նշանավոր շրջանավարտ» մրցանակին։ 2019 թվականին Սիտհարամանին Ֆորբս ամսագրի աշխարհի 100 ամենաազդեցիկ կանանց շարքում զբաղեցրել է 34-րդ տեղը։


== Ընտանիք ==
Նիրմալա Սիտհարամանն իր ամուսնու` Պարակալա Պրաբխակարի հետ ծանոթացել է Ջավախարլալա Ներու համալսարանում սովորելու ժամանակ։ 1986 թվականին նրանք ամուսնացել են և ունեն մեկ դուստր։ 


== Ծանոթագրություններ ==
Նարեկ Կիրակոսյան

Նարեկ Ստեփանի Կիրակոսյան (փետրվարի 3, 1987(1987-02-03), Երևան, Հայկական ԽՍՀ, ԽՍՀՄ), հայ բանաստեղծ։


== Կենսագրություն ==
1993-2003 թվականներին սովորել է Նար-Դոսի անվան թիվ 14 դպրոցում, 2003-2008 թվականներին՝ Խաչատուր Աբովյանի անվան մանկավարժական համալսարանում։ 16 տարեկանում հրատարակել է իր առաջին գիրքը՝ «Ժամանակի սիմֆոնիա» բանաստեղծությունների ժողովածուն։ 
2015 թ.-ին «Անդին» ամսագրում տպագրված բանաստեղծական շարքի համար արժանացել է «Տարվա հայտնություն»  հատուկ մրցանակին։
2013 թ․-ին «Բառը» էսսեն տպագրվել է Մետափիլիսոփայության, փոխակերպական տրամաբանության և փաստարկման տեսության միջազգային գիտահետազոտական ինստիտուտի “Wisdom”( «Իմաստություն») հանդեսում։
2017 թ.-ին բանաստեղծություննների շարքն ընգրկվել է Մայնի Ֆրանկֆուրտում, «Գղոսենվահն» GrossenwahnVerlag հրատարակչության կողմից  լույս ընծայված   ժամանակակից հայ բանաստեղծների “ARMENIENS HERZ” «Հայաստանի սիրտը. բանաստեղծություններ… և ուրիշ ոչինչ» գերմաներեն ժողովածուում։
Թարգմանվել է ռուսերեն, գերմաներեն և անգլերեն լեզուներով։
Բազմիցս տպագրվել է հայաստանյան և սփյուռքահայ մամուլում։


== Գրքեր ==
«Ժամանակի սիմֆոնիա», 2004
«Մեդիտացիա», 2014


== Ծանոթագրություններ ==


== Արտաքին հղումներ ==
Չակերտներ - Նարեկ Կիրակոսյան Narek Kirakosyan
Դու փխրուն ես իմ ձեռքերում, Նարեկ ԿԻրակոսյան
Նարեկ Կիրակոսյան, Պոեզիա
ՍԻՐԱՆԿՅՈՒՆ ծրագրի հյուրն է Նարեկ Կիրակոսյանը
Նարեկ Կիրակոսյան․ «Պոեզիան դավանանք է»
Նարեկ Կիրակոսյան. «Լռության արքայի մենախոսությունը»
ՆԱՐԵԿ ԿԻՐԱԿՈՍԵԱՆ.«Նոտագրելով տիեզերական քաոսի ալքիմիան»
(2623) Զեխ

(2623) Զեխ (անգլ.՝ Zech), աստերոիդ աստերոիդների հիմնական գոտում։ Հայտնաբերվել է 1919 թվականի սեպտեմբերի 22-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,254583 ա. մ., առավելագույնը մոտենում է 1,7258 ա. մ. հեռավորության վրա և հեռանում 2,7834 ա. մ.։ Արեգակի շուրջ մեկ ամբողջական պտույտ է կատարում 1236,51 երկրային օրվա ընթացքում, իր ուղեծրով շարժվելով միջինում 0,291142 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2623) Զեխ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեթյու Մայքլ Կարնահան

Մեթյու Մայքլ Կարնահան (անգլ.՝  Matthew Michael Carnahan, երբեմն նշվում է Մետ Կարնահան), ամերիկացի սցենարիստ, ով գրել է«Թագավորություն» ֆիլմի սցենարը և  BBC ալիքի «Մեծ խաղեր» դրամատիկական սերիալի կինոադապտացիան


== Գործունեություն ==
Կարնահանը գրել է նաև «Առյուծները գառների համար» ֆիլմի սցենար United Artists համար։ Նրա եղբայրը Ջո Կարնահանն է, ով «Թմրադիլեր» (2002), «Հաղթաթղթի մեկնոցը»(2006) և «Խումբ-Ա» (2010) ֆիլմերի սցենարիստն ու ռեժիսորն է։
Կարնահանի աշխատանքի քննադատական ռեակցիան տարբեր էր։ «Թագավորության» վարկանիշը Metacritic կայքում կազմել է 56։ Rotten Tomatoes-ը  ֆիլմին տվել է 53 % դրական գնահատական, 120  գնահատականների հիման վրա։ «Առյուծները գառերի համար» ֆիլմը հիմնականում ստացել է բացասական գնահատականներ քննադատների կողմից։ Rotten Tomatoes կայքում քննադատների 27%-ը  տվել են դրական գնահատականներ, 133 գնահատականների հիման վրա։ Metacritic-ում  ֆիլմի միջին միավորը 100-ից 47 է, 33 գնահատականների հիման վրա։
Նա աշխատել է զոմբիների մասին «Համաշխարհային պատերազմ Զ » ֆիլմի սցենարի վրա (2013)։
Ինչպես նաև իր եղբայր Ջո Կարնահանի  հետ  գրել է«Նեմեսիս» կինոադապտացիայի սցենարը։


== Կարիերա ==


=== Ֆիլմեր ===
Թագավորություն/The Kingdom (2007), սցենարիստ
Առյուծները գառերի համար / Lions for Lambs (2007), սցենարիստ/պրոդյուսեր
Մեծ խաղեր/ State of Play (2009), համասցենարիստ
Համաշխարհային պատերազմ Զ/ World War Z (2013), համասցենարիստ
Խորջրյա հորիզոն/ Deepwater Horizon (2016), սցենարիստ
Ձնեմարդ/ The Snowman (2017), սցենարիստ
Նեմեսիս / Nemesis (TBA) համասցենարիստ (Ջո Կարնահանի հետ)


=== Հեռուստաշոուներ ===
Վարքագծի կանոններ/ Codes of Conduct, համաստեղծող և համասցենարիստ (Սթիվ Մաքուեյնի հետ)


== Ծանոթագրություններ ==


== Արտաքին հղումներ ==
Մեթյու Մայքլ Կարնախան Internet Movie Database կայքում
«New scribe tribe stars span globe.(10 screenwriters to watch)»։ Daily Variety։ հունիսի 23, 2006։ Վերցված է 2008-10-30
Ալլի Էքս

Ալեքսանդրա Էշլի Հյուզ (անգլ.՝ Alexandra Ashley Hughes, հուլիսի 31, 1985(1985-07-31), Oakville, Regional Municipality of Halton, Օնտարիո, Կանադա), առավել հայտնի է Ալլի Էքս (անգլ.՝ Allie X) անվամբ, կանադացի երգչուհի, երգահան և վիզուալ արտիստ։ Նա սկսել է իր կարիերան որպես ինդի փոփ արտիստ 2000-ականների կեսերին Տորոնտոյում` նվագելով տեղական խմբերում, ստեղծագործելով և ձայնագրելով մի քանի ինքնուրույն թողարկված ալբոմներ։
2013 թվականին տեղափոխվելով Լոս Անջելես, Հյուզը սկսեց աշխատել պրոդյուսեր Cirkut-ի և Billboard-ի հետ և հաջողության հասավ Ալլի Էքս անվան տակ թողարկած իր առաջին` «Catch» սինգլով, որը Canadian Hot 100 չարթում զբաղեցրել է 55-րդ հորիզոնականը և դրական է ընդունվել երաժշտական քննադատների կողմից։
Երգը նաև հայտնիություն է ձեռք բերել այն բանից հետո, երբ փոփ երգչուհի Քեթի Փերրին իր սոցիալական ցանցերում երգը «գարնանային ջեմ» է անվանել։ Հյուզը թողարկել է իր դեբյուտային` «CollXtion I» մինի ալբոմը 2015 թվականին, որին հաջորդել է 2017 թվականի «CollXtion II» անվամբ դեբյուտային ստուդիական ալբոմը և 2018 թվականի «Super Sunset» մինի ալբոմը։ 2019 թվականին նա թողարկել է «Super Sunset» ալբոմի անալոգիական տարբերակը։ Նրա երկրորդ` «Cape God» ստուդիական ալբոմը թողարկվել է 2020 թվականի փետրվարի 21-ին։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


=== Սինգլներ ===


=== Գովազդային սինգլներ ===


=== Հեղինակային երգեր ===


== Ծանոթագրություններ ==
Ժաննա Բադոևա

Ժաննա Բադոևա (ռուս.` Жанна Бадоева, մարտի 18, 1976), ուկրաինացի արտիստ, հաղորդավարուհի, պրոդյուսեր, ռեժիսոր։


== Կենսագրություն ==
Ժաննան ծնվել է Կիևում։ Մանկուց զբաղվել է պարով և հետաքրքրվել երաժշտությամբ։ Ավարտել է  Կիևի Ճարտարագիտական համալսարանը, որից հետո ընդունվել է Կիևի Թատերական համալսարան `Հեռուստատեսության և ռեժիսուրայի ֆակուլտետ։


== Կարիերան ==
Travel-show «Орел и решка»-ն, որը մեկնարկել է 2011 թվականի փետրվարին, նրա հեղինակային պրոեկտն է։ 2011-2013 թվականներին եղել է հեռուստածրագրի հաղորդավարուհի։
Ժաննա Բադոևան նաև աշխատել է ռեժիսոր մի շարք հայտնի պրոեկտներում («Шарманка», պարային հեռուստամրցույթ «Танцую для тебя», «Суперзірка»` «1+1» հեռուստաալիքով)։
2012 թվականին Ժաննան Նիկոլայ Տիշենկոյի և Էկտոր Հեմենես-Բրավոյի հետ դառնում է «МастерШеф» հեռուստախոհանոցի դատավոր։


== Անձնական կյանքը ==
Ժաննան և Ալան Բադոևը հանդիպել են համալսարանում։ Ամուսնանալ նրանց հաջողվում է միայն համալսարանն ավարտելուց և Ժաննայի առաջին ամուսնալուծությունից հետո։ Ժաննան ունի 2 երեխա՝ Բորիս Բադոև (առաջին ամուսնությունից), Լոլիտա Բադոևա (երկրորդ ամուսնությունից)։
2012 թվականի օգոստոսի 28-ին Ժաննան և Ալանը հայտարարում են ամուսնալուծության մասին։ Նախկին ամուսինները հայտարարել են նաև, որ «Орел и решка» նախագիծը եղել է իրենց տարաձայնությունները հարթելու վերջին փորձը։ Որպես արդյունք՝ ամուսինները հերթով լքում են նախագիծը և ամուսնալուծվում։
Հետագայում Ժաննան սկսում է հանդիպել բիզնեսմեն Սերգեյ Բաբենկոյի հետ։ 2013 թվականի հունվարին պարզ է դառնում, որ նրանք ամուսնացել են։


== Արտաքին հղումներ ==
Ժաննա Բադոևա
Մեծ պարիսպը (ֆիլմ)

Մեծ պարիսպը (անգլ.՝ The Great Wall), ռեժիսոր Ժան Իմոույի 2016 թվականի ֆիլմերից, ԱՄՆ- ի և Չինաստանի միասնական աշխատանքը։ Ֆիլմի թողարկումը Չինաստանում պետք է կայանա 2016 թվականի դեկտեմբերի 16- ին, Ռուսաստանում՝ 2017 թվականի փետրվարի 2- ին, ԱՄՆ- ում փետրվարի 17- ին։


== Սյուժե ==
Մեծ պարիսպը կառուցել են, որպեսզի պաշտպանեն Երկնայինին յուրաքանչյուր վտանգներից, բայց այդպիսի հակառակորդի հետ չեն բախվել նույնիսկ նրա ամենահամարձակ գաղտնի զորքերը, ովքեր պաշտպանել են նրան արդեն քանի հարույրամյակներ։ Եթե ներխուժումը չկասեցնեն, աշխարհը կկործանվի։ Սուն կայսրության և XXI դարի վարձկանների առջև մեծ խնդիր է դրված։


== Դերերում ==


== Արտադրություն ==
Ֆիլմի նկարահանումները սկսվել են 2015 թվականի մարտի 30- ին Ցինդաոյում։ «Մեծ պարիսպը» ֆիլմը դառնալու է ամենաթանկ ֆիլմը, ամբողջությամբ նկարահանված Չինաստանում։


== Ծանոթագրություններ ==


== Արտաքին հղումներ ==
Вконтакте  фильм "Великая Стена" на vk.com
http://www.thegreatwallmovie.com/ Մեծ պարիսպը (ֆիլմ). պաշտոնական կայք
«Մեծ պարիսպը (ֆիլմ)»(անգլ.) ֆիլմը Internet Movie Database կայքում
Հունիսի 3

Հունիսի 3, տարվա 154-րդ (նահանջ տարիներն՝ 155-րդ) օրն է։

Տարվա ավարտին մնում է 211 օր։


== Դեպքեր ==
1539 - Ֆլորիդան հայտարարվում է Իսպանիայի տարածք
1980՝ համակարգիչների խափանման պատճառով ԱՄՆ-ում սխալմամբ ազդարարվում է Խորհրդային Միության միջուկային հարձակման մասին
1985 - Վատիկանի և Իտալիայի միջև կնքված համաձայնագրով կաթոլիկությունը դադարում է պետական կրոն լինելուց
1991 - Ճապոնիայում Ունզեն հրաբխի ժայթքումից զոհվում է 43 մարդ, հիմնականում՝ լրագրողներ1892-Ջոն Հոլդինգը հիմնադրում է "Լիվերպուլ" ֆուտբոլային ակումբը


== Ծնունդներ ==
1896 - Ռաֆայել Մանվելյան, հայ խորհրդային բժիշկ, ինֆեկցիոնիստ
1726 - Ջեյմս Հաթոն, շոտլանդացի երկրաբան և բնագետ
1804 - Ռիչարդ Կոբդեն, անգլիացի քաղաքական գործիչ
1837 - Պերճ Պռոշյան, հայ վիպասան
1854 - Լեոշ Յանաչեկ, չեխ երգահան
1910 - Փոլեթ Գոդար, ամերիկացի դերասանուհի և երգչուհի
1911 - Ալեքսանդր Արաքսմանյան, հայ արձակագիր, դրամատուրգ
1925 - Թոնի Քերթիս, ամերիկացի դերասան
1931 - Ռաուլ Կաստրո Ռուս, Կուբայի 17-րդ վարչապետը
1933 - Հովհաննես Հովհաննիսյան, սովետական բժիշկ, ակադեմիկոս
1936 - Հենրիկ Հովհաննիսյան, արվեստաբան
1949 - Թոմաս ԴիԲենեդետտո, ամերիկացի ձեռնարկատեր
1986՝
Ալ Հորֆորդ, դոմինիկցի բասկետբոլիստ
Ռաֆայել Նադալ, իսպանացի թենիսիստ


== Մահեր ==
1826՝ ռուս պատմաբան Նիկոլայ Կարամզին
1875՝ ֆրանսիացի կոմպոզիտոր Ժորժ Բիզե
1891՝ դերասան, բանաստեղծ և նկարիչ Պետրոս Ադամյան
1899՝ ավստրիացի կոմպոզիտոր Յոհան Շտրաուս (որդի)
1919՝ բանասեր, բժիշկ և հասարակական գործիչ Սմբատ Գաբրիելյան
1924՝ չեխ փիլիսոփա Ֆրանց Կաֆկա
1946 - սովետական պետական գործիչ Միխայիլ Կալինին
1977՝ կապիտան Կոնստանտին Խաջիև
1987՝ իսպանացի կիթառահար Անդրես Սեգովիա
1989 - Իրանի հոգևոր առաջնորդ Ռուհոլլա Խոմեինի
1992 - Արցախյան պատերազմի մասնակից Արարատ Առուստամյան
1994 - Աբել Սիմոնյան,հայ պատմաբան, պատմական գիտությունների դոկտոր
2000 - Մերտոն Միլլեր, ամերիկացի ականավոր տնտեսագետ
2001՝ ամերիկացի դերասան Էնթոնի Քուին
2011՝ ամերիկահայ բժիշկ Ջեք Գևորգյան


== Տոներ ==
Ավստրալիա՝ Մաբոյի օր
Նամիբիա՝ Նամիբիայի զինված ուժերի օր,
Ուգանդա՝ Նահատակների օր,
Չեռնոգորիա՝ Անկախության օր


== Ծանոթագրություններ ==
Մանդելո դել Լարիո

Մանդելլո դել Լարիո (իտալերեն՝ Mandello del Lario), կոմունա Իտալիայում, գտնվում է Լոմբարդիա մարզի Լեքո գավառում։
Բնակչությունը կազմում է 10 290 մարդ բնակչության խտությունը կազմում է՝ 246 մարդ/կմ²։ Մակերեսը՝ 41,77 կմ²։ Փոստային ինդեքս՝ 23826։ Հեռախոսային կոդ՝ 0341.


== Արտաքին հղումներ ==
Քաղաքի պաշտոնական կայք (իտալ.)


== Ծանոթագրություններ ==
Սզնի արևելյան

Սզնի արևելյան (լատ.՝ Crataegus orientalis), վարդազգիների ընտանիքի, սզնի ցեղի բույս։


== Նկարագրություն ==
2,5 մ բարձրությամբ և 5-10 սմ բնի տրամագծով, տերևաթափ, փոքր ծառ կամ խոշոր թուփ է։ Ճյուղերը մերկ են, կարմրադարչնագույն (երիտասարդ ճյուղերը թաղիքամազմզուկապատ են)։ Կարճացած ընձյուղների մեծ մասը վերածվել են տերևակալած փշերի։ 1-2,5 սմ երկարությամբ անտերև փշերն ուղիղ են։ 3-5 սմ երկարությամբ և 2-4 սմ լայնությամբ, ամուր, անփայլ, երկու կողմից խիտ մոխրավուն աղվամազով ծածկված և հազվադեպ եռաբլթակ տերևները երկարավուն ձվաձև են կամ հակառակ ձվաձև, սուր կամ բութ գագաթով և նեղ սեպաձև հիմքով, խոր կտրատված, թեքությամբ դեպի վեր ուղղված, նեղ և գագաթնային մասում սեպաատամնավոր կամ բլթականման կտրված մասերով։ Տերևակոթունը ունի 0,5-1,2 սմ երկարություն։ Մանգաղանման և աղեղնասղոցաեզր տերևակիցը վաղ է թափվում։ 4-10 ծաղիկներից կազմված ծաղկաբույլերը խիտ են և կարճ կոթունավոր։ 1,5-2,0 սմ տրամագծով ծաղիկները սպիտակ են։ Սրածայր և ամբողջաեզր բաժակաթերթիկները մնում են պտուղների վրա և ինչպես հիպանթիումը ծածկված են սպիտակ թաղիքանման աղվամազով, սպիտակ փոշանոթներով առէջները 20 հատ են, իսկ սռնակները՝ 5, հազվադեպ 4։ Ուտելի պտուղները գնդաձև են, խիստ տափակած, ինչ-որ չափով հնգանկյուն, կարմրանարնջագույն, թույլ մազմզուկապատ կամ մերկ, ունեն հաճելի և թթվաշ համ։ Կորիզները 5 կամ 4 հատ են։ Ծաղկում է հունիսին, հուլիսին, պտուղները հասունանում են սեպտեմբերին։ Դանդաղ է աճում։ Բավականին ցրտադիմացկուն է, լուսասեր և չորադիմացկուն, լավ է տանում երկարատև երաշտը։


== Տարածվածություն ==
Աճում է բոլոր տիպերի հողերում։ Պիտանի է չոր, քարքարոտ հողերի ամրացման համար։ Լավ է դիմանում քաղաքի յուրահատուկ պայմաններին։ Տարածված է Կովկասում, Ղրիմում, Փոքր Ասիայում։ Հայաստանի սահմաններում հանդիպում է Աշոցքում, Արարատյան դաշտի նախալեռնային գոտում, Վայքում, Մեղրու հյուսիսարևելյան անտառային շրջաններում, ստորինից մինչև միջին լեռնային գոտում, չոր լանջերում և թփուտներում։


== Նշանակություն ==
Լայնորեն օգտագործվում է նաև կանաչապատման բնագավառում, քանի որ աչքի է ընկնում դեկորատիվ բարձր հատկանիշներով։ Բույսի ծաղիկների և պտուղների ոգեթուրմը կամ ջրային էքստրակտը կիրառում են սիրտանոթային հիվանդությունների բուժման նպատակով։ Կոկոնները և ծաղիկներն ունեն թույլ յուրահատուկ հոտ և դառնավուն համ։ Ծաղիկներից և տերևներից պատրաստում են թեյ։ Ծաղիկները պարունակում են ֆլավոնոիդային գլիկոզիդներ (հիպերոզիդ, վիտեքսին, ացետիլվիտեքսին, կվերցիտին և այլն), սապոնիններ, ալկիլամիններ, օրգանական թթուներ (սրճաթթու, քլորոգենաթթու), դաբաղանյութեր, կարոտինոիդներ, խոլին, ացետիլխոլին և այլն։ Ծաղկաբույլերի թուրմն ունի առավելապես սրտախթանիչ և հանգստացնող ազդեցություն։ Չորացրած պտուղներից ստանում են ալյուր, որն օգտագործում են հաց և հրուշակեղենի որոշ տեսակներ պատրաստելիս։


== Ծանոթագրություններ ==
Բաշվան (այլ կիրառումներ)

Բաշվան անվանումը կարող է ունենալ հետևյալ կիրառումները․

Բաշվան - գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում,
Բաշվան - գյուղ Արևմտյան Հայաստանում, Խարբերդի վիլայեթի Չարսանջակի գավառակում։
Յիեսե

Յիեսե (էստ․՝ Jõesse), գյուղ Էստոնիայի Լյաենեմաա նահանգի Մառտնա շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ասպիշեն

Ասպիշեն, գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Թորթում գետի հովտում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նախիջևանի Ինքնավար Հանրապետության Սահմանադրություն

Նախիջևանի Ինքնավար Հանրապետության Սահմանադրություն, Ադրբեջանի Հանրապետության կազմում գտնվող Նախիջևանի Ինքնավար Հանրապետության հիմնական օրենքը, որի համաձայն պետք է կազմակերպվի ադրբեջանական իշխանությունների կողմից իշխանության իրացումը։
Նախիջևանի տարածաշրջանը Խորհրդային Ադրբեջանի կազմում է ընդգրկվել Կարսի պայմանագրիի համաձայն, որը կնքվել է 1921 թվականի հոկտեմբերի 13-ին Թուրքիայի և Խորհրդային Միության միջև։
1923 թվականի հունիսի 16-ից շրջանը անվանվեց Նախիջևանի մարզ, իսկ 1924 թվականի փետրվարի 9-ից՝ Նախիջևանի Ինքնավար Խորհրդային Հանրապետություն։ 1990 թվականի նոյեմբերի 17-ին շրջանը վերանվանվեց Նախիջևանի Ինքնավար Հանրապետություն։
1926 թվականին ընդունվեց Նախիջևանի Ինքնավար Խորհրդային Հանրապետության սահմանադրությունը։ 1937 և 1978 թվականներին այն փոփոխվեց։
Նախիջևանի Ինքնավար Հանրապետության սահմանադրության հիմքում դրված է Ադրբեջանի Հանրապետության սահմանադրությունը, որն ընդունվեց 1995 թվականի նոյեմբերի 12-ի հանրաքվեի միջոցով։
Նախիջևանի Ինքնավար Հանրապետության սահմանադրությունն ամրագրում է հետևյալ հինական դրույթները՝

«պապհանել Ադրբեջանական պետության անկախությունը, ինքնիշխանությունն ու տարածքային ամբողջականությունը»,
«հիմնվելով օրենքի վրա՝ ապահովել Նախիջևանի Ինքնավար Հանրապետության բնակչության արժանապատիվ կենսամակարդակը»,
«Նախիջևանի Ինքնավար Հանրապետության սահմանադրության շրջանակներում երաշխավորել ժողովրդավարական, իրավական, խաղաղ պետության կառուցումը, պաշտպանել օրենքի գերակայությունը»։Նախիջևանի Ինքնավար Հանրապետության սահմանադրությունը կազմված է 6 գլուխներից, որոնք բաժանված են 50 հոդվածների։ Սահմանադրության գլուխներն են՝

գլուխ 1՝ ընդհանուր դրույթներ (1-ից 10-րդ հոդված),
գլուխ 2՝ օրենսդիր իշխանություն (11-ից 33-րդ հոդված),
գլուխ 3՝ գործադիր իշխանություն (34-ից 42-րդ հոդված),
գլուխ 4՝ դատական իշխանություն (43-ից 46-րդ հոդված),
գլուխ 5 (47-ից 49-րդ հոդված),
գլուխ 6՝ Նախիջևանի Ինքնավար Հանրապետության սահմանադրության փոփոխություններ և լրացումներ (50-րդ հոդված)։


== Ծանոթագրություններ ==
Մզրե (Բիթլիսի գավառ)

Անվան այլ կիրառումների համար տե՛ս՝ Մզրե (այլ կիրառումներ)Մզրե (քրդ.՝ Mezra), գյուղ Արևմտյան Հայաստանում, Բիթլիսի վիլայեթի Բիթլիսի գավառում, Դատվանի գյուղախմբում։
1909 թվականին ուներ 25 տուն՝ 134 հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հովհաննես Ավագերեց Լեհացի

Հովհաննես Ավագերեց Լեհացի (12-րդ դար - 13-րդ դար), XIII դարի 1-ին կեսի ժամանակագիր։ Կենսագրական տվյալներ չեն պահպանվել։ Ժամանակագրությունը կազմել է 1225 թվականին, ընդգրկում է մ. թ. 1-ից մինչև 1032 թվականը կատարված անցքերի մասին համառոտ նյութեր։ Այն կազմված է սյունակներով, որոնցից առաջինում նշված են տարեթվերը (մ. թ. 1—556 թթ.), ապա լրացված հայկական թվականով՝ մինչև 1032 թվականը, երկրորդում տրված են հռոմեական, բյուգանդական կայսրերի գահակալության թվերը, երրորդում՝ պարսկական, հայկական թագավորների, նաև հայոց կաթողիկոսների գահակալության տարիները և այլն։
Պարտություն հաղթանակից հետո

«Պարտություն հաղթանակից հետո» (ռուս.՝ «Поражение после победы»), խորհրդային գեղարվեստական ֆիլմ, որը նկարահանել է Անատոլի Դյաչենկոն։
Կինոնկարի պրեմիերան կայացել է 1989 թվականի հուլիսին։


== Սյուժե ==
Գենադի Կեդրովի հաղթանակները ռինգում հերափոխում են անձնական պարտությունների շարքով։ Շեշտը դնելով մարզական կարիերայի վրա՝ հերոսը թողնում է աշխատանքը  գործարանում և որոշում է հեռանալ համալսարանից։ Ավելի լուրջ մրցումներին մասնակցելուց մարզչի հրաժարվելը Գենադիին ստիպում է հասկանալ, որ կարիերան շարունակել այլևս չի կարող։ Նախկինում հեռանկարային, 27-ամյա բռնցքամարտիկը փորձում է ինչ-որ գումար վաստակել աշխատելով որպես բեռնող, գերեզմանափոր, ապա մակուլատուրայի ընդունող։ Մեկ այլ հարված է դառնում կնոջ պրագմատիկ արձագանքը սկեսուրի հիվանդությանը։
Կայուն վաստակի բացակայությունը, ամուսնական հարաբերություններից հիասթափությունը, ընկերոջ դավաճանությունը՝ անհաջողությունների այս ամբողջ շղթան բռնցքամարտիկին ուղարկում է նոկդաուն։ Երազներում հերոսը մշտապես բախվում է իր ապագայի անշրջելիության հետ։
Ինչ-որ պահի Գենադիը հասկանում է, որ միակ մարդը, ով կարող է կրկին երջանիկ դարձնել իրեն, իր ընկերոջ կինն է։
Կրկին իրեն պետքական զգալու ցանկությունը և իրեն վերջնականապես կորցնելու վախը հերոսին մղում է փոփոխություններ կատարելու իր առանց այդ էլ բարդ ճակատագրում։


== Դերերում ==
Վադիմ Յակովլև – Գենադի
Ալեքսանդր Վոլխոնսկի – Իգոր
Տատյանա Խրոլենոկ – Կատյա, Գենադիի կինը
Իրինա Կաբանովա – Ռիտա


== Նկարահանող խումբ ==
Սցենարի հեղինակ՝ Ֆարհադ Աղամալիև
Բեմադրող ռեժիսոր՝ Անատոլի Դյաչենկո
Գլխավոր օպերատոր՝ Գեորգի Մայեր
Նկարիչ՝ Սերգեյ Սոլոգուբ
Կոմպոզիտոր՝ Ալեքսանդր Սիդմակ
Հնչյունային օպերատոր՝ Զ. Մարինկա
Մոնտաժող՝ Ֆ. Ստրեմյակովա
Ռեժիսոր՝ Ա. Նագովիցին
Օպերատոր՝ Ս. Նևրով
Կոստյումները՝ Տ. Սագիրովայի
Գրիմը՝ Օ. Եմցովայի, Ե. Սուխանովայի
Նկարիչ-լուսանկարիչ՝ Լ. Տիշչենկո
Համակցված նկարահանումեր՝ Գ. Խլինովա
Ֆիլմի տնօրեն ՝ Նոննա Գալեսնիկ


== Ծանոթագրություններ ==
Ռուվինի

Ռուվինի (ֆր.՝ Ruvigny), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 427 մարդ, բնակչության խտությունը` 102.89 մարդ/կմ²։ Բնակավայրը զբաղեցնում է 4.15 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հարավ-արևելք, Շալոն ան Շամպայն քաղաքից` 80 կմ հարավ, Տրուա քաղաքից` 9 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 291 աշխատունակ (15-64 տարեկան)  բնակիչ, որոնցից ակտիվ էին 236-ը, իսկ ոչ ակտիվները` 55։ Ակտիվության ցուցանիշը կազմում է 81,1 %։ 236 աշխատունակ մարդկանցից աշխատել է 227 անձ (120 տղամարդ և 107 կին)։ Գործազուրկ են եղել 9 անձ (4 տղամարդ և 5 կին)։ 55 անաշխատունակներից 15-ը եղել են աշակերտներ կամ ուսանողներ, 28-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բուրսոլ

Բուրսոլ (ռուս.՝ Бурсоль), գյուղ Ռուսաստանի Ալթայի երկրամասի Սլավգորոդի քաղաքային օկրուգի կազմում։
Բնակչությունը 2002 թվականին գրանցված տվյալներով կազմում էր 986 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զոդանյութ

Զոդանյութը, 90–450 °C հալման կետով մի դյուրահալ մետաղական խառնուրդ, որն օգտագործվում է զոդում կոչվող գործընթացում։ Զոդման ժամանակ այն հալվելով լցվում է մետաղական մակերեսների վրա՝ իրար կպցնելով մետաղները։ Այն հատկապես օգտակար է էլեկտրոնիկայի բնագավառում։
Զոդանյութերը պետք է ունենան հետևյալ հատկությունները․ լավ հոսունություն, այսինքն՝ հալված վիճակում նեղ արանքները և ճեղքերը հեշտությամբ տարածվելու և ներծծվելու ունակություն։ Բյուղեղացման ջերմաստիճանի փոքր միջակայք, բարձր մեխանիկական ամրություն, կոռոզիայի հանդեպ կայունություն, բարձր էլեկտրահաղորդականություն։

Զոդանյութերը բաժանվում են երկու տեսակի 

մինչև 400 °C աստիճան հալման ջերմաստիճանով
400 °C աստիճան հալման ջերմաստիճանից բարձրԶոդանյութերն էապես տարբերվում են մեխանիկական հատկություններով։ Փափուկ զոդանյութերն ունեն ամրության սահման մինչև 50-70 ՄՊա, իսկ կոշտերը մինչև 500 ՄՊա։ Կոշտ և փափուկ զոդանյութերի միջև տարբերությունն այն է, որ փափուկ զոդանյութերով զոդելիս գերակշռում է ադգեզիան (մակերևույթային կպչունությունը), որն օժանդակում է թրջողականությունը, իսկ կոշտ զոդանյութերով զոդելիս բացի ադգեզիան առկա է նաև հալում և դիֆուզիա։ Ջերմաստիճանի բարձրացման հետ դիֆուզիան և թրջողականությունը աճում են։
Զոդանյութը պատրաստվում է անագի, կապարի և այլ մետաղների համակցություններից։ Համակցությունները օգտագործվում են կախված նրանց հատկություններից։ Ամենատարածվածը 60% անագ, 39% կապար և 1 % այլ նյութերի համաձուլվածքն է։ Այս համաձուլվածքն ամուր է, ունի ցածր հալման տիրույթ, արագ հալվում ու հոսում է։ Անագի ավելի բարձր պարունակությունը տալիս է բարձր կոռոզիոն դիմադրություն, սակայն բարձրացնում է հալման կետը։ Մյուս տարածվածը 11% անագ, 37% կապար, 42 % - բիսմուտ և 10% կադմիում պարունակող համաձուլվածքն է։ Այս համաձուլվածքն ունի ցածր հալման կետ և օգտակար է ջերմության հանդեպ զգայուն զոդվող բաղադրիչների համար։
Անագ/կապար զոդանյութերը (փափուկ զոդանյութեր) վաճառվում են ըստ քաշի 5% -ից 70 % կոնցենտրացիայով։ Ինչքան մեծ է անագի կոնցենտրացիան, այնքան ավելի բարձր է կապի առաձգականության ու խզման ուժը։ Ուշագրավ է, որ բոլոր անագ/ կապար համաձուլվածքների մեջ 63/37 հարաբերակցությամբ համաձուլվածքն ունի ամենացածր հալման կետը (183 °C) և հալման կետը իսկապես մի կետ է, այլ ոչ թե տիրույթ։
Զոդումն ամենամեծ կիրառություն ունի տպասալիկների վրա էլեկտրոնային տարրերի հավաքման բնագավառում։ Եվս մեկ բնագավառ ջրամատակարարման համակարգերի համար պղնձե խողովակների զոդումն է։ Զոդման միջոցով են պատրաստում եմ թիթեղյա մետաղական առարկաները, ինչպիսիք են սննդի բանկաները, տանիքի ջրամեկուսացումը, անձրևի ջրատարները և ավտոմեքենայի ռադիատորները։ Ոսկերչական իրերը նույնպես հավաքվում և վերանորոգվում են զոդման միջոցով։
Զոդման ընթացքում առաջանում են ամեն տեսակի թափոններ։ Մի մասը ունի վերամշակման արժեք, իսկ մյուս մասը վտանգավոր թափոններ են։ Մաքրելու ժամանակ առաջանոմ են արտահոսող թափոններ և որոշ ծանր մետաղների աղեր են լվանվում։
Ընդհանուր առմամբ էլեկտրոնային արտադրությունը մաքուր և անվտանգ միջավայր է աշխատելու համար, սակայն 21–րդ դարի սկզբից իշխանությունները աշխատում են վերացնել ծանր մետաղ հանդիսացող կապարի գործածությունը։ Պատճառն այն է, որ վերջերս մեծ թվով ապրանքներ, ինչպիսիք են հեռուստացույցները, ռադիոընդունիչները, խաղային մոդուլները և այլ սարքեր արտանետվում են աղբանոցներ սպառողների կողմից և պոտենցիալ վտանգ են ներկայացնում միջհամայնքային ջրամատակարարման համար։
Փոլ Լուկաս

Փոլ Լուկաս (անգլ.՝ Paul Lucas,  (մայիսի 26, 1894(1894-05-26), Բուդապեշտ, Ավստրո-Հունգարիա - օգոստոսի 15, 1971(1971-08-15), Տանժեր, Մարոկկո), հունգարացի և ամերիկացի դերասան։ Լուկասի հայտնի դերասանական գործերից են Ալֆրեդ Հիչքոքի «Տիկինն անհետանում է», Ռիչարդ Ֆլեյշերի «20 000 Լիեն ջրի տակ» և «Watch on the Rhine» ֆիլմերը։ «Watch on the Rhine» ֆիլմում դերասանը դերի համար արժանացել է «Օսկար» և «Ոսկե գլոբուս» մրցանակների։


== Կենսագրություն ==
Փալ Լուկաչը (հունգ.՝ Lukács Pál) ծնվել է 1895 թվականին Բուդապեշտում։ Նրա դերասանական դեբյուտը կայացել է 1916 թվականին Բուդապեշտի թատերական բեմերից մեկում, իսկ մեկ տարի անց առաջին անգամ հայտնվել է մեծ էկրանին։ 1927 թվականին հաջող թատերական և կինոկարիերայից հետո հայրենի Հունգարիայում, ինչպես նաև Գերմանիայում և Ավստրիայում, որտեղ նա համագործակցել է հանրահայտ Մաքս Ռեյնհարդի հետ, Լուկաչը տեղափոխվել է Հոլլիվուդ։ Այնտեղ նա հաջողությամբ շարունակել է իր դերասանական կարիերան Փոլ Լուկաս անվան տակ, հայտնվելով 1930-ական թվականներին այնպիսի հայտնի ֆիլմերում, ինչպիսիք են «Տիկինն անհետանում է» (1938) և «Դոդսվորթ» (1936) ֆիլմերը։ 1933 թվականին դերասանը ստացել է ամերիկայի քաղաքացիություն։
1940-ական թվականներին Փոլ Լուկասը մեծ բարձունքների է հասել Հոլիվուդում՝ Կասաբլանկա (1942), Ում մահն է գուժում զանգը (ֆիլմ) (1943) «Watch on the Rhine» (1943) ֆիլմերի շնորհիվ։ 1940-ական թվականների վերջից Փոլ Լուկասը տեղափոխվել է հեռուստատեսություն՝ շարունակելով միայն երբեմն հայտնվել մեծ էկրանին։ Նրա վերջին խոշոր կինոդերերերից մեկը դարձել է պրոֆեսոր Պիեռ Արանոն՝ Ժյուլ Վեռնի «20000 Լիեն ջրի տակ» ստեղծագործության լայնամասշտաբ էկրանավորման գործում։
Փոլ Լուկասը մահացել է 1971 թվականի օգոստոսի 16-ին Մարոկկո նահանգի Տանժեր քաղաքում 76 տարեկան հասակում։ Նրա ներդրումը կինեմատոգրաֆում նշվել է աստղով «Հոլիվուդյան փառքի ծառուղում»։


== Ֆիլմագրություն ==


== Ծանոթագրություններ ==
Եզնիկ Ապահունի

Վիքիպեդիայում կան հոդվածներ  Ապահունի ազգանունով այլ մարդկանց մասին:Եզնիկ Ապահունի (1843, Կոստանդնուպոլիս, Օսմանյան կայսրություն - 1913), հայ մշակութային գործիչ։
Ծնվել է Կ. Պոլիսում, կրթությունն ստացել է Խասգյուղ թաղամասի Շահնազարյան վարժարանում։ Երիտասարդ տարիներին խանդավառվել է թատրոնով և մտավորական շարժումով։ Եռանդուն մասնակցություն է ունեցել «Արտավազդյան» թատերական ընկերության կազմակերպմանը։ Քանիցս խաղացել է տարբեր պիեսներում։ 1868 թ. դարձել է հոգևորականՙ շարունակելով մասնակցել մշակութային կյանքին։


== Աղբյուրներ ==
Կրասնի Օստրով (գյուղ, Սեչենովսկի շրջան)

Անվան այլ կիրառումների համար տե՛ս՝ Կրասնի ՕստրովԿրասնի Օստրով (ռուս.՝ Красный Остров), գյուղ Ռուսաստանի Նիժնի Նովգորոդի մարզի Սեչենովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այվի Լաթիմեր

Այվի Ջոյ Լաթիմեր (անգլ.՝ Ivy Joy Latimer, դեկտեմբերի 1, 1994(1994-12-01), Սիդնեյ, Ավստրալիա), ավստրալիացի դերասանուհի, հայտնի է որպես Նիքսի՝ «Մակո։ Գաղտնիքների կղզի» հեռուստասերիալից։


== Կենսագրություն ==
Այվի Լաթիմերը ծնվել է 1994 թվականի դեկտեմբերի 1-ին ԱՄՆ-ի Կալիֆոռնիա նահանգում, երբ նա 6 տարեկան էր նրա ընտանիքը տեղափոխել է Ավստալիայի Նյուքասլ քաղաք։ Այվին ընդունվել է Բրոդմեդոու, իսկ 2007 թվականին մի քանի դասընկերների հետ՝ «Shoot Out», այստեղ նա գրավեց երկրորդ տեղը։ 2002-ից 2003 թվականներին նա հանդիսացել է «Կապտասպիտակ օձիք» հեռուստասերիալի հրավիրված աստղ, որտեղ նա կատարել է Լելի դերը։ 2004-ից 2006 թվականներին նա հայտնվել է «Սիրիր, ինչպես ես եմ ցանկանում» հեռուստաշոուի 7 էպիզոդներում՝ որպես Էշլի ՄաքՔլասկի և 2010-ից 2011 թվականներին նկարահանվել է «Ես և իմ հրեշները» հեռուստասերիալում, որպես Անժելա Կարլսոն, ով ատում է հրեշներին։ 2012 թվականի մայիսին ստացել է Նիքսիի դերը, որը «Մակո։ Գաղտնիքների կղզի» հեռուստասերիալի գլխավոր դերերից էր։ 2012 թվականին նա եղել է Մելբուրսկի համազգային փառատոնի ֆինալիստ։ 2014 թվականի հուլիսին նրան հրավիրել են զվարճալի ավտրալական կատակերգական հեռուստասերիալ «STUDIO 3»՝ որպես հաղորդավարուհի։


== Ֆիլմագրություն ==


== Հետաքրքիր փաստեր ==
Դերասանուհու հասակը 1,60 մետր է
15-16 տարեկանում Այվին բրեկետներ էր կրում
Այվին ունի հարազատ քույր՝ Զոի Լաթիմեր
Հետաքրքրություններն են սքեյթբորդինգը, ֆուտբոլը, վազքը, ժայռամագլցումը
Մարդը, որից նա ոգեշնչվում է դա Բեթանի Հեմիլթոնն է
Այվին կարողանում է թմբուկ նվագել


== Ծանոթագրություններ ==


== Արտաքին հղումներ ==
Այվի Լաթիմեր Ինստագրամում
Այվի Լաթիմեր (անգլ.) Internet Movie Database կայքում
Լա Ֆատարելյա

Լա Ֆատարելյա (իսպ.՝ La Fatarella), մունիցիպալիտետ Կատալոնիայում։ Գտնցում է Տառագոնիա պրովինցիայում, Կատալոնիա ինքնավար համայքնի կազմում։
Տարածքը կազմում է 56,5 կմ²։ Բնակչությունը՝ 1130 մարդ։


== Արտաքին հղումներ ==
Página web del Ayuntamiento Archived 2013-04-25 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Institut d’Estadística de Catalunya
Պերեկրեստովկա (գյուղ, Սվետլովոդսկի շրջան)

Անվան այլ կիրառումների համար տե՛ս՝ ՊերեկրեստովկաՊերեկրեստովկա (ուկրաիներեն՝ Перехрестівка), գյուղ Ուկրաինայի Կիրովոգրադի մարզի Սվետլովոդսկի շրջանում։
2001 թվականի տվյալներով Պերեկրեստովկա գյուղում բնակվում էր 32 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստեպնոյ Կուրգան (Սալսկի շրջան)

Ստեպնոյ Կուրգան (ռուս.՝ Степной Курган), ավան Ռուսաստանի Ռոստովի մարզի Սալսկի շրջանում։ Մանիչսկի գյուղական համայնքի վարչական կենտրոնն է։
Ավելա

Ավելա (իտալերեն՝ Avella), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 785 մարդ, բնակչության խտությունը կազմում է 256,25 մարդ/կմ²։ Զբաղեցնում է 30,38 կմ² մակերես։ Փոստային ինդեքս՝ 83021, հեռախոսային կոդ՝ 081։
Բնակավայրի հովանավոր սուրբն է Սուրբ Մարիա Էսթերը (Santa Maria Esther), տոնը նշվում է ամեն տարվա հունվարի 20-ին։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Հացենի սիրիական

Հացենի սիրիական (լատ.՝ Fraxinus syriaca), ձիթազգիների ընտանիքի, հացենի ցեղի բույս։


== Նկարագրություն ==
Փոքր ծառ է՝ 10-15 մ բարձրությամբ։ Ճյուղերը դեպի վեր են ուղղված։ Ընձյուղները գորշամոխրավուն են, հաստ, ծայրերում կլոր, 3-4 անկյունանի, սպիտակ ոսպնյտկներով։ Բողբոջները գորշ են կամ սևագորշավուն, կարճ, մազմզուկապատ։ Տերևները կարճացած պտղատու ճյուղերի վրա դասավորված են օղակաձև, երբեմն՝ 3-ական, հոռաշիվերի վրա հակադիր են, կազմված 3-7 տերևիկներից, որոնք երկարավուն ձվաձև են կամ նեղ էլիպսաձև, 3-6 սմ երկարությամբ և 2-2,5 սմ լայնությամբ, ձգված-սրածայր գագաթով, սեպաձև հիմքով, անհավասար խոշորաատամնաեզր, վերևի կողմից՝ մուգ կանաչ, ներքևի կողմից՝ ավելի բաց գույնի, կաշվեկերպ։ Թևապտուղները երկարավուն էլիպսաձև են, 2-4 սմ երկարությամբ և 0,7-1,4 սմ լայնությամբ, բթավուն կամ վասիկավոր գագաթով, հաճախ սռնակի մնացորդներով։ Ընկուզիկը թևապտղի կեսից երկար է։


== Տարածվածություն ==
Տարածված է Միջին Ասիայում, Թուրքմենիայի լեռներում, Փոքր Ասիայում։ Չափազանց երաշտադիմացկուն է, դիմանում է հողի աղիությանը։ Ենթադրվում է, որ տարածված է նաև Հայաստանում, Արարատյան դաշտի նախալեռնային գոտում։


== Ծանոթագրություններ ==
Պաբլո Էռնանդես

Չշփոթել չիլիացի ֆուտբոլիստ Պեդրո Պաբլո Էռնանդեսի և կուբացի բռնցքամարտիկ Յոան Պաբլո Էռնանդեսի հետՊաբլո Էռնանդես Դոմինգես (իսպ.՝ Pablo Hernández Domínguez, ապրիլի 11, 1985(1985-04-11), Կաստելյոն դե լա Պլանա, Վալենսիա, Իսպանիա), իսպանացի ֆուտբոլիստ, կիսապաշտպան։ Հանդես է գալիս անգլիական «Լիդս Յունայթեդ» ակումբում։


== Ակումբային կարիերա ==
Կաստելիոնի քաղաքացի է, տեղի ակումբի սան։ Կիսապաշտպանին նկատել էին «Վալենսիայի» սկաուտները և 2003 թվականին նա տեղափոխվեց «չղջիկների» կազմ, 2005-2006 մրցաշրջանում նա դեբյուտեց ակումբում։ Հաջորդ մրցաշրջանը նա անցկացրեց Սեգունդա Դիվիզիոնի «Կադիս» ակումբում, իսկ վարձակալումից հետո տեղափոխվեց «Խետաֆե»։ Նրա վստահ խաղը նկատեց Իսպանիայի հավաքականի մարզիչը և նրան հրավիրեց թիմ։ 2008 թվականին նա վերադարձավ «Վալենսիա»։ 2012 թվականի օգոստոսին նա հեռացավ Իսպանիայից՝ պայմանագիր կնքելով «Սուոսնիի» հետ։ Ուելսի ակումբի համար դա ռեկորդային տրանսֆեր էր՝ 5,55 միլիոն եվրո։
2014 թվականի հուլիսի 15-ին Էռնանդեսը միացավ Քաթարի «Ալ Արաբի» ակումբին՝ կնքելով եռամյա պայմանագիր։ Այնուհետև նա վարձակալվեց «Ալ Նասր» ակումբում, իսկ 2015 թվականի օգոստոսի 31-ին Էռնանդեսը վերադարձավ հայրենիք՝ մեկ տարվա սահմաններում վարձակալվելով «Ռայո Վալեկանոյում»։ 2016 թվականի օգոստոսի 29-ին նա 6 ամսով վարձակալության հանձնվեց Չեմպիոնշիպի «Լիդս Յունայթեդ» ակումբին, որտեղ վերցրեց 19 համարը։ Նա իր նորամուտ նշեց օգոստոսի 10-ին, «Ֆլիթվուդ Թաուն» ակումբի դեմ խաղում, որում իր թիմը հաղթեց 3-2 հաշվով։ 2016 թվականի օգոստոսի 13-ին նա դեբյուտեց լիգայում, «Բիրմինգհեմ Սիթիի» դեմ խաղում, չնայած չօգնեց թիմին փրկվել 1-2 հաշվով պարտություից։ Սեպտեմբերի 17-ին նա իր առաջին գոլը խփեց ակումբի կազմում՝ գրավելով «Կարդիֆ Սիթի»ի դարպասը։
2017 թվականի մայիսի 17-ին 32-ամյա բվինգերը 1 տարով երկարաձգեց «Լիդսի» հետ գործող պայմանագիրը։


== Կարիերան հավաքականում ==
Պաբլոն հայտնվեց Եվրո-2008-ին մասնկացող խաղացողների ընդլայնված ցանկում, բայց այդպես էլ  չհայտնվեց հիմնական կազմում։ Հաջորդ անգամ նրան հրավիրեցին ՖԻՖԱ Կոնֆեդերացիաների գավաթի խաղարկությունում փոխարինելու Անդրես Ինիեստային։
2009 թվականի հունիսի 21-ին Պաբլոն դեբյուտեց հավաքականում՝ ՀԱՀ-ի ֆուտբոլի ազգային հավաքականի դեմ խաղի 60-րդ րոպեին փոխարինելով Դավիդ Վիլյային։
2009 թվականի նոյեմբերի 18-ին նա իր առաջին գոլը խփեց հավաքականում՝ օգնելով թիմին 5-1 հաշվով հաղթել Ավստրիայի հավաքականին։


== Ձեռքբերումներ ==
Վալենսիա

Իսպանիայի բրոնզե մեդալակիր՝ 2009-10, 2010-11, 2011-12Սուոնսի Սիթի

Լիգայի գավաթակիր՝ 2012-13


== Ծանոթագրություններ ==


== Արտաքին հղումներ ==
Պաբլո Էռնանդես պրոֆիլը BDFutbol կայքում
Պրոֆիլ Archived 2012-05-10 at the Wayback Machine.
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Բերեգելի (գյուղ, Կրասիլովի շրջան)

Անվան այլ կիրառումների համար տե՛ս՝ ԲերեգելիԲերեգելի (ուկրաիներեն՝ Берегелі), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Բերեգելի գյուղում բնակվում էր 125 մարդ։ Բնակավայրը զբաղեցնում է 3906 կմ² տարածք։ Բնակչության խտությունը կազմում էր 32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5387) Կասլեո

(5387) Կասլեո (անգլ.՝ Casleo), աստերոիդ աստերոիդների հիմնական գոտում։ Հայտնաբերվել է 1980 թվականի հուլիսի 11-ին Չիլիի համալսարանի աստղադիտարանի կողմից Սեռո Էլ Ռոբլեում։
Միջին հեռավորությունը Արեգակից կազմում է 2,440638 ա. մ., առավելագույնը մոտենում է 2,0206 ա. մ. հեռավորության վրա և հեռանում 2,8607 ա. մ.։ Արեգակի շուրջ մեկ ամբողջական պտույտ է կատարում 1392,69 երկրային օրվա ընթացքում, իր ուղեծրով շարժվելով միջինում 0,258493 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5387) Կասլեո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էսվատինիի դրոշ

Էսվատինիի դրոշը Էսվատինիի պետական խորհրդանիշերից է։ Այն սահմանված է Էսվատինիի Սահմանադրությամբ և դրոշի մասին օրենքով։ Կազմված է սև, դեղին, կապույտ, սպիտակ և կարմիր գույներից ՝ լայնքի և երկայնքի 2։3 հարաբերակցությամբ։ Ընդունվել է 1968 թվականին։


== Աղբյուրներ ==
Flag of Swaziland (անգլ.)
Լոուրեն Լուիզա Փրայս

Լոուրենս Լուիզա Փրայս (հունիսի 25, 1994(1994-06-25), Նյուպորտ, Ուելս, Միացյալ Թագավորություն), ուելսցի բռնցքամարտիկ, նախկին քիքբոքսեր և ֆուտբոլիստ։ 2020 թվականի Օլիմպիական խաղերի չեմպիոն, 2019 թվականի աշխարհի չեմպիոն։ 2018 թվականի աշխարհի առաջնության և Եվրոպայի առաջնությունների մեդալակիր։ 2019 թվականին ճանաչվել է Եվրոպական խաղերի հաղթող։


== Կարիերա ==
2011 թվականին ճանաչվել է ազգային առաջնության հաղթող 69 կգ քաշային կարգում։
2011 թվականի Ռոտերդամում Եվրոպայի առաջնությունում դարձել է մեդալակիր՝ նվաճելով բրոնզե մեդալ։
2016 թվականի Եվրոպայի առաջնությունում Բուլղարիայում կրկին երրորդ տեղն Է զբաղեցրել և բրոնզե մեդալ նվաճել մինչև 75 կգ քաշային կարգում։
Սոֆիայում կայացած Եվրոպայի 2018 թվականի առաջնությունում կրկին կարողացել է դառնալ մեդալակիր՝ նվաճելով առաջնության բրոնզե մեդալ։
Հնդկաստանում ընթացող բռնցքամարտի կանանց աշխարհի 10-րդ առաջնության 1/2 եզրափակչի մենամարտում, որը կայացել է 2018 թվականի նոյեմբերի 23-ին, ուելսցի մարզուհին հանդիպել է Նիդեռլանդների ներկայացուցիչ Նուշկա Ֆոնտեյնի հետ՝ զիջել նրան 2:3 հաշվով և ավարտել ելույթը աշխարհի առաջնությունում՝ նվաճելով մրցաշարի բրոնզե մեդալ։ 2019 թվականի մայիսին մասնակցել է Մինսկում անցկացվող Եվրոպական խաղերին և արժանացել ոսկե մեդալի։
2019 թվականի աշխարհի նախաօլիմպիական առաջնությունը, որը տեղի է ունեցել Ուլան Ուդեում հոկտեմբերին, ուելսցի մարզուհին ավարտել է եզրափակիչ գոտեմարտով՝ մրցավարների առանձին որոշմամբ զիջելով նիդեռլանդացի մարզուհի Նուշե Ֆոնտեյնին։ Թիմը բողոք է ներկայացրել, որը բավարարվել է. հաղթանակը շնորհվել է Լոուրենին։ Արդյունքում կանանց բռնցքամարտի աշխարհի տասնմեկերորդ առաջնությունում նա նվաճել է աշխարհի չեմպիոնի տիտղոսը։
2020 թվականի Օլիմպիական խաղերում նվաճել է ոսկե մեդալ։


== Ծանոթագրություններ ==
Վիլիոսլադա դե Կամերոս

Վիլիոսլադա դե Կամերոս (իսպ.՝  Villoslada de Cameros), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Տեռա-դե-Կամերոս շրջանի (կոմարկայի) կազմի մեջ։ Զբաղեցնում է 94,71 կմ2 տարածք։ Բնակչությունը կազմում է 362 մարդ (2010 թվականի տվյալներով)։ Գտնվում է պրովինցիայի վարչական կենտրոնից 50 կմ հեռավորության վրա։
Քաղաքի հովանավորն է սուրբ Ռոկեն։


== Արտաքին հղումներ ==
Պաշտոնական կայք Archived 2019-10-28 at the Wayback Machine.
(2814) Վիեյրա

(2814) Վիեյրա (անգլ.՝ Vieira), աստերոիդ աստերոիդների հիմնական գոտում։ Հայտնաբերվել է 1982 թվականի մարտի 18-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,868455 ա. մ., առավելագույնը մոտենում է 2,666 ա. մ. հեռավորության վրա և հեռանում 3,0709 ա. մ.։ Արեգակի շուրջ մեկ ամբողջական պտույտ է կատարում 1774,48 երկրային օրվա ընթացքում, իր ուղեծրով շարժվելով միջինում 0,202877 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2814) Վիեյրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2461) Կլավել

(2461) Կլավել (անգլ.՝ Clavel), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 5-ին Անրի Դեբեոնի և Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 3,186937 ա. մ., առավելագույնը մոտենում է 2,6801 ա. մ. հեռավորության վրա և հեռանում 3,6938 ա. մ.։ Արեգակի շուրջ մեկ ամբողջական պտույտ է կատարում 2078,06 երկրային օրվա ընթացքում, իր ուղեծրով շարժվելով միջինում 0,173238 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2461) Կլավել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլյավելայո

Վիլյավելայո (իսպ.՝ Villavelayo), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Առնեդո շրջանի (կոմարկայի) կազմի մեջ։ Զբաղեցնում է 89,07 կմ2 տարածք։ Բնակչությունը կազմում է 65 մարդ (2010 թվականի տվյալներով)։ Գտնվում է պրովինցիայի վարչական կենտրոնից 80 կմ հեռավորության վրա։


== Արտաքին հղումներ ==
Պաշտոնական կայք
Թիմար

Անվան այլ կիրառումների համար տե՛ս՝ Թիմար (այլ կիրառումներ)Թիմար (թուրքերեն՝ Timar), գյուղ Արևմտյան Հայաստանում, Վանի վիլայեթի Գավաշի գավառակում։
Գավառ Արևմտյան Հայաստանի Վանի նահանգում, Մարմետ գետի  (Կարասու) ստորին հոսանքի շրջանում։ Հյուսիսից և հյուսիս արևելքից սահմանակից էր Բերկրի, արևելքից Արճակ գավառ, հարավից՝ Վան-Տոսպ գավառներին։ Թիմարի վարչական տարածքը կազմում էին նաև Վանա լճի Լիմ և Կտուց կղզիները։ Տարածքը՝ հիմնականում հարթ, որոշ լեռնային շրջաններով։ Արևմուտքում, լճափի երկայնքով, ձգվում է կաղնու անտառներով  ծածկված Էրերինի լեռնաշղթան՝ Ս. Սահակ  (Խաչգլուխ կամ Էրերին, 2250 մ) լեռնագագաթով, իսկ հյուսիսում՝ Խանագահի լեռները։ Հնում Թիմարի հիմնական մասն ընդգրկել է Բոգունիքը, Ամյուկ բերդի շրջակայքը՝ Առբերանին։ Ավելի ուշ, Թիմարը կոչվել է Գնունիք կամ Ամկու երկիր։ 16-րդ դարում թուրքական
տիրապետության տակ ընկնելուց հետո Գնունիքը և Ամյուկը դարձել են Վանի փաշայի թիմարը (հողատիրույթը), որտեղից առաջացել է գավառի Թիմար անվանումը։ 19-րդ դարի վերջին, 20-րդ դարի սկզբին՝ Վանի գավառի համանուն գավառակի գյուղախումբ՝ ավելի քան 60 բնակավայրով։ Կենտրոնը՝ Ջանիկ (ուներ աղահանք)։ Միշտ ունեցել է հոծ հայ բնակչություն։ Առաջին համաշխարհային պատերազմի նախօրեին Թիմարի 20-25 հազար հայերը (բնակչության մոտ 70 տոկոսը), զբաղվում էին հիմնականում հողագործությամբ (ընտիր հացահատիկների մշակություն, այգեգործություն) և արհեստագործությամբ (հռչակված էին Ջիրաշենի  և Մարմետի բրուտները), որոշ գյուղերում՝ նաև ձկնորսությամբ։ 1915 թվականին, Մեծ Եղեռնի ժամանակ, Թիմարի հայերի մեծ մասը հերոսական  ինքնապաշտպանությամբ փրկվել է թուրքական կոտորածից և գաղթել 
Արևելյան Հայաստան։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Գրականություն ==
Վանի, Բիթլիսի և Էրզրումի վիլայեթները, Ե. 1912: Սրվանձտյանց Գ., Երկ., հ. 1, Ե., 1978թ., Маевский В. П., Военно-статисти1еское вилайетов, Тифлис, 1904.


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կորժենգա

Կորժենգա (ռուս.՝ Корженга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Շորեգա գետի աջ ափում՝ 25 կմ հեռավորության վրա։ Գետի երկարությունը 19 կմ է։
Ակունքը գտնվում է Խարովսկի շրջանում, ճահճոտ անտառում 17 կմ հարավում Սեմիգորոդնայա կայանի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 03020100312103000007100
Հիդրոլոգիական ուսումնասիրությունների կոդը - 103000710
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.